ข้อใดไม่ใช่หลักในการเลือกร้านติดดาวของ Unilever
1. เจ้าของร้านจะต้องให้ความร่วมมือ
2. การเข้าไปช่วยซ่อมแซมร้านที่เสียหาย
3. เป็นสินค้าที่ใช้ในชีวิตประจำวัน
4. มีกลุ่มสินค้าที่หลากหลายมากกว่า 14 กลุ่ม
5. ทำเลของร้านจะต้องอยู่ในชุมชน บริเวณโดยรอบจะต้องมีบ้านพัก คอนโด โรงงาน
คำตอบคือ 2.  เนื่องจาก เพราะการเข้าไปช่วยซ่อมแซมร้านที่เสียหาย เป็นไอเดียของการทำร้านติดดาว ซึ่งมีจุดเริ่มต้นในปี 2555 หลังจากในช่วงที่กรุงเทพฯ เกิดน้ำท่วมครั้งใหญ่ปี 2554 มีร้านโชห่วยหลายร้านถูกน้ำท่วมจนร้านค้าเสียหาย บางร้านถึงกับจะเลิกกิจการเพราะซ่อมแซมไม่ไหว จึงเกิดไอเดียของการทำร้านติดดาวในการเข้าไปช่วยซ่อมแซมร้านที่เสียหาย ปรับปรุงทั้งภายนอกภายใน ทำป้ายร้าน มีการต่อยอดไปจนถึงการช่วยจัดระบบหลังบ้าน ช่วยจัดการสต็อกสินค้า ซึ่งเป็นปัญหาใหญ่ของร้านโชห่วยทั่วไป เพราะชาวบ้านส่วนใหญ่ไม่ได้มีการจัดการสต็อกอย่างเป็นระบบ และเรื่องของบัญชีรายรับรายจ่ายด้วย

ส่วนข้ออื่น ๆ เป็นหลักในการเลือกร้านติดดาวของ Unilever ซึ่งมีอยู่ 3 ข้อด้วยกัน
1. ทำเลของร้านจะต้องอยู่ในชุมชน บริเวณโดยรอบจะต้องมีบ้านพัก คอนโด โรงงาน
2. มีกลุ่มสินค้าที่หลากหลายมากกว่า 14 กลุ่ม เป็นสินค้าที่ใช้ในชีวิตประจำวัน
3. เจ้าของร้านจะต้องให้ความร่วมมือ มีวิสัยทัศน์เดียวกัน เปิดใจรับฟังคำแนะนำเป็นข้อที่สำคัญที่สุด

ซึ่งภายในร้านติดดาวไม่ได้จำกัดว่าจะต้องจำหน่ายแค่สินค้าของ Unilever อย่างเดียว ส่วนใหญ่จะอยู่ในสัดส่วน 40-50% ซึ่งทางทีมงานจะเข้าไปจัดชั้นวาง มีการเรียงหมวดหมู่สินค้ายอดนิยม รวมถึงขนาดของสินค้า เพื่อให้ลูกค้าหยิบอย่างสะดวก